Vyhodnotenie medzirezortného pripomienkového konania

	k  návrhu nariadenia vlády Slovenskej republiky o minimálnych bezpečnostných a zdravotných požiadavkách pri ručnej manipulácii s bremenami		

Spôsob pripomienkového konania: bežný/zjednodušený/skrátený postup - dôvod:			
skrátený (oznam listom č. 29855/2005 - SL – poštou aj e-mailom) 
		
	Zoznam oslovených subjektov:					
	Podpredseda vlády SR pre európsku integráciu, pre ľudské práva a menšiny, Podpredseda vlády SR pre legislatívu, Podpredseda vlády SR pre ekonomiku, Podpredseda vlády SR pre hospodárstvo, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Úrad vlády SR, Úrad vlády SR – Inštitút pre aproximáciu práva, Protimonopolný úrad SR, Štatistický úrad SR, Úrad pre štátnu službu, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Národná banka Slovenska, Najvyšší kontrolný úrad SR, Najvyšší súd SR, Súdna rada SR, Generálna prokuratúra SR, Úrad pre reguláciu sieťových odvetví, Konfederácia odborových zväzov Slovenskej republiky, Asociácia zamestnávateľských zväzov a združení Slovenskej republiky, Republiková únia zamestnávateľov		
	Počet oslovených subjektov:	38				
	Zaslali do stanoveného termínu (od 24.11.2005 do 2.12.2005):	28				
	Zaslali po termíne:	0				
	Vôbec nezaslali:	10				
	Subjekty, ktoré nemali pripomienky:	22				
	Počet vznesených pripomienok:	30				
	Počet akceptovaných:	22				
	Počet neakceptovaných, z toho počet zásadných - ktoré subjekty	8/1		MPSVR SR		
						
	Rozporové konanie (s kým, kedy, na akej úrovni, s akým výsledkom):     			MPSVR SR - MPSVR SR po prerokovaní od zásadnej pripomienky ustúpilo.		
	Počet odstránených pripomienok:  	1				
	Počet neodstránených pripomienok:   	0				

Rezort	Pripomienka	Typ	Vyh.	Spôsob vyhodnotenia	Poznámka	
		Z	A	pri A: spôsob zapracovania	prip. zaslaná po termíne	
		O	C	pri C: vysvetlenie, spôsob zapracovania	…	
			N	pri N: zdôvodnenie nezapracovania		
						
Ministerstvo dopravy, pôšt a telekomunikácií Slovenskej republiky	1.	Odporúčame vymeniť poradie § 7 a 8.
2.	Podľa Čl. 12 ods. 3 legislatívnych pravidiel vlády Slovenskej republiky odporúčame do všeobecnej časti dôvodovej správy doplniť Doložku finančných ... vplyvov.
3.	Doložku zlučiteľnosti je potrebné písať podľa prílohy č. 1 k legislatívnym pravidlám vlády Slovenskej republiky.	O
O

O	A
A

A	Poradie § 7 a 8 zmenené.
Doložka je súčasťou dôvodovej správy.

Text doložky zlučiteľnosti upravený.		
Ministerstvo vnútra Slovenskej republiky	1.	Navrhujeme zosúladiť názov návrhu nariadenia s názvom uvádzaným na obale materiálu a v uznesení vlády.
2.	V názve nariadenia odporúčame za slovo „zdravotných“ vložiť slovo „požiadavkách“.
3.	Vzhľadom na rozsah návrhu odporúčame vypustiť nadpisy jednotlivých paragrafov.
4.	Zrušované nariadenie vlády bolo vydané na základe splnomocnenia podľa § 16 ods. 1 písm. e) zákona č. 330/1996 Z.z. o bezpečnosti a ochrane zdravia pri práci. Podľa neho vláda vydá nariadenie s tým istým obsahom. Nie je zrejmý vzťah tohto nariadenia a zrušovaného nariadenia, preto ho žiadame v materiáli vysvetliť. Nová zákonná úprava o ochrane a bezpečnosti pri práci je v druhom čítaní v Národnej rade Slovenskej republiky a nenadobudne účinnosť pred 1. januárom 2006.	O

O

O

O	A

N

C

A	Text názvu upravený.

Slovo „požiadavky“ sa vzťahuje na oba prívlastky.
V návrhu sme ponechali  názvy k § 1, 2, 5,  7 z dôvodu lepšej prehľadnosti. 
NV SR sa vydáva ako aproximačné v zmysle zákona č. 19/2002 Z.z. Návrh zákona o bezpečnosti a ochrane zdravia pri práci neobsahuje splnomocňovacie ustanovenie na vydanie NV SR.
Účinnosť NV SR zmenená.		
Ministerstvo spravodlivosti Slovenskej republiky	K § 6 písm. b):
     Z dôvodu dosiahnutia primeranej bezpečnosti a ochrany zdravia pracovníkov pri ručnej manipulácii s bremenami odporúčame na konci vety doplniť slová „a poskytnúť im potrebný zácvik.“. 
     V odôvodnení predkladaného materiálu uvádzate, že napriek pokročilej mechanizácii výrobných procesov pretrvávajú v praxi práce s vysokým podialom ručnej manipulácie s bremenami a táto práca je v mnohých prípadoch spojená s rizikom poškodení podpornopohybovej sústavy, najmä chrbtice, ktoré vedú k zvyšovaniu práceneschopnosti, k vzniku ochorení podmienených prácou a aj k čiastočnej alebo trvalej invalidizácii zamestnancov so všetkými dopadmi v sociálnej, zdravotnej a ekonomickej sfére.
     Keďže je celospoločenským záujmom takéto dopady minimalizovať, súčasťou preventívnych opatrení by mala byť aj povinnosť zamestnávateľa poskytnúť pracovníkom potrebný zácvik. Nakoniec takáto úprava je aj v súčasnom nariadení vlády SR č. 204/2001 Z.z. o minimálnych bezpečnostných a zdravotných požiadavkách pri práci s bremenami, ktoré má byť nahradené Vami predkladaným materiálom. 	O	C
	 Termín ,,zácvik“ zapracovaný do slovného spojenia ,,zabezpečiť školenie a zácvik zamestnancov v súlade s osobitným predpisom5)  o správnej manipulácii s bremenom...“
		
Ministerstvo kultúry Slovenskej republiky	Dovoľujeme si dať do pozornosti slovné spojenie „ergonomických faktorov“ vloženie do § 2. Obsah dotknutého pojmu odporúčame v texte uviesť opisne a následne použiť legislatívnu skratku.	O	N	Opisné vymedzenie pojmu „ergonimické faktory“ by spôsobovalo komplikácie v ďalšom texte nariedenia vlády, pretože na tento pojem nadväzujú niektoré jeho ustanovenia i samotná príloha č. 1 		
Ministerstvo práce, sociálnych vecí a rodiny Slovenskej republiky	K návrhu nariadenia vlády Slovenskej republiky o minimálnych bezpečnostných a zdravotných požiadavkách pri ručnej manipulácii s bremenami, ktorý ste predložili na medzirezortné pripomienkové konanie v skrátenej lehote máme zásadné pripomienky :

V § 1 
žiadame slová „požiadavky na zabezpečenie ochrany zdravia a bezpečnosti“ nahradiť slovami „požiadavky na zaistenie bezpečnosti a ochrany zdravia“ alebo predmet úpravy vymedziť ako „minimálne zdravotné a bezpečnostné požiadavky“.
Dôvody:	
Vzhľadom na skutočnosť, že predloženým návrhom sa transponuje  smernica Rady 90/269/EHS o minimálnych zdravotných a bezpečnostných požiadavkách pri ručnej manipulácii  s bremenami (ďalej len „smernica“),  ktorá   nadväzuje  na Rámcovú    smernicu prebratú  do  zákona   č. 330/1996 Z. z. o bezpečnosti a ochrane zdravia pri práci (ďalej len „zákon“), je nevyhnutné vo všeobecnosti používať pojmy zavedené zákonom a v špecifikách uplatňovať pojmy obsiahnuté v smernici. 
	
V § 2 
ručnú manipuláciu s bremenami žiadame vymedziť takto: „Na účely tohto nariadenia vlády ručná manipulácia s bremenami je akékoľvek premiestňovanie alebo nesenie bremena vrátane ľudí a zvierat jedným zamestnancom alebo viacerými zamestnancami, jeho zdvíhanie, podopieranie, ukladanie, tlačenie, ťahanie alebo iné pohybovanie ktoré z dôvodu  vlastností bremena alebo nepriaznivých ergonomických faktorov predstavujú riziko poškodenia zdravia, najmä chrbtice zamestnancov.“ 
 
Dôvody:
Explicitné uvedenie ľudí a zvierat je z hľadiska jednoznačnosti aplikácie nariadenia vlády nevyhnutné, aj napriek tomu, že smernica  túto špecifikáciu neobsahuje. Bez uvedenia špecifikácie, pri neexistujúcom definovaní bremena, by mohlo dôjsť k nesprávnej interpretácii ustanovenia § 2 a prípadnému zúženiu rozsahu platnosti nariadenia vlády.

§ 3 
nahradiť znením: „Na predchádzanie rizikám poškodenia zdravia, ktoré vyplývajú pre zamestnancov vrátane osobitných skupín zamestnancov1)  z ručnej manipulácie s bremenami,´ sa ustanovujú smerné hmotnostné hodnoty uvedené v prílohe č. 3.“.     
V poznámke pod čiarou k odkazu 1) uviesť § 3 písm. c) zákona č. ..../2005 Z. z. o bezpečnosti a ochrane zdravia pri práci a o zmene a doplnení niektorých zákonov.     
Dôvody:
Ide o nekompaktnosť navrhovaného znenia.  

§ 4  ods. 1 a 2
nahradiť znením : 
„(1) Zamestnávateľ je povinný zabezpečiť  organizačnými opatreniami alebo používaním primeraných prostriedkov, najmä mechanických zariadení, vylúčenie ručnej manipulácie zamestnancov s bremenami.
(2) Ak ručnú manipuláciu s bremenami nemožno vylúčiť, zamestnávateľ preukázateľne vykoná  primerané organizačné opatrenia, použije primerané prostriedky a zamestnancov vybaví takými prostriedkami, aby sa vylúčilo alebo znížilo riziko poškodenia zdravia vyplývajúce z ručnej manipulácie s bremenami so zohľadnením faktorov uvedených v prílohe č. 1.“.
Dôvody:
Ide o zosúladenie § 4 návrhu s čl. 3 smernice, pretože v ods. 1 predloženého návrhu nie sú uvedené organizačné opatrenia a v ods. 2 návrhu sa zavádza  nový pojem „práca s bremenami“, ktorý nie je v súlade s predmetom úpravy a s ustanovením § 2.  Súčasne žiadame premenovať názov prílohy č. 1, pretože okrem ergonomických faktorov sú jej obsahom aj iné faktory napr. v bode 3 písm. f) osvetlenie, teplota, vlhkosť alebo vetranie a v bode 4 písm. b) nedostatočný telesný odpočinok alebo čas potrebný na zotavenie. Názov prílohy tak nevystihuje jej obsah.

§ 5:
nahradiť znením:„Zamestnávateľ, ktorý nevylúčil ručnú manipuláciu s bremenami je povinný zabezpečiť, aby táto manipulácia bola pre zamestnancov čo najbezpečnejšia a s najmenším rizikom poškodenia zdravia. V záujme predchádzania a zníženia účinkov ručnej manipulácie s bremenami na zdravie zamestnancov je zamestnávateľ povinný pred jej začatím posúdiť riziko2) pri každom druhu ručnej manipulácie s bremenami so zohľadnením faktorov uvedených v prílohe č. 1 a smerných hmotnostných hodnôt uvedených v prílohe č. 3,
vykonať príslušné opatrenia, najmä so zreteľom na vlastnosti pracovného prostredia a požiadaviek na činnosť uvedených v prílohe č. 1,
zabezpečiť zdravotný dohľad, ktorým je posúdenie zdravotnej spôsobilosti zamestnancov na ručnú manipuláciu s bremenami so zohľadnením individuálnych rizikových faktorov uvedených v prílohe č. 2 a smerných hmotnostných hodnôt uvedených v prílohe č. 3.“.

Dôvody:
Ide o zosúladenie § 5 návrhu s požiadavkami čl. 4 smernice. 

Za § 5 návrhu vložiť nový § 6, ktorý znie:
„§ 6
(1) Ženy a mladiství, ak je to možné, nevykonávajú pravidelnú dlhodobú ručnú manipuláciu s bremenami. 
(2) V prípade, že ručná manipulácia s bremenami je u žien a mladistvých nevyhnutná, hmotnosť bremien je uvedená v prílohe č. 3.“.
(Potom označenie § 6 až § 9 nahradiť novým označením).
Dôvody:	
Uvedené ustanovenie bolo do nariadenia vlády č. 204/2001 Z. z. o minimálnych bezpečnostných a zdravotných požiadavkách pri práci s bremenami zapracované (aj keď nie je obsahom smernice) na základe Dohovoru MOP č. 127 z roku 1967 a súvisí s § 3 návrhu, ktorý odkazuje na osobitné skupiny zamestnancov.

V§ 7  „Informovanie a školenie zamestnancov“
v názve pod § 6 slovo „školenie“ nahradiť slovom „oboznamovanie“  
upraviť znenie písm. a) a b) takto:
 „a) poskytnúť zamestnancom a zástupcom zamestnancov pre bezpečnosť3)  v súlade s osobitným predpisom4)  potrebné všeobecné údaje, a ak je to možné, presné informácie o hmotnosti bremena a ťažisku najťažšej strany bremena v prípade, keď je bremeno v obale umiestnené excentricky,
  b)   zabezpečiť oboznámenie zamestnancov v súlade s osobitným predpisom4) o správnej manipulácii s bremenom a rizikách poškodenia zdravia, ktoré vyplývajú z nesprávnej manipulácie s prihliadnutím na faktory uvedené v prílohe č. 1 a 2“.     
V poznámke pod čiarou k odkazu 3) uviesť  § 19 zákona č. ..../2005 Z. z. 
Dôvody:
Ide o zosúladenie § 6 návrhu s čl. 6 smernice a zákonom.

Za § 7 návrhu vložiť ako nový  § 8, ktorý znie:
„§ 8
Informovanie Európskej komisie

Ministerstvo práce, sociálnych vecí a rodiny Slovenskej republiky5)  predkladá Európskej komisii každé štyri roky správu o uplatňovaní tohto nariadenia vlády spolu so stanoviskami zástupcov zamestnávateľov a zástupcov zamestnancov.“. 

V poznámke pod čiarou k odkazu 5) uviesť  zákon č...../2005 Z. z.  o inšpekcii práce a o zmene a doplnení niektorých zákonov
Dôvody:
Doplnenie návrhu  nariadenia súvisí s čl. 9 ods. 3 smernice a § 4 písm. j) vládneho návrhu zákona o inšpekcii práce a o zmene a doplnení niektorých zákonov.  MPSVR SR  ako ústrednému orgánu štátnej správy v oblasti inšpekcie práce, ktorý  zabezpečuje tvorbu a uskutočňovanie štátnej politiky ochrany práce sa  uložila povinnosť predkladania správ o uplatňovaní predpisov na zaistenie bezpečnosti a ochrany zdravia pri práci Európskej komisii. 

V § 11 Účinnosť 
slová „1. januára 2006“ nahradiť slovami 1. februára 2006“.
Dôvody:
Zmena účinnosti nariadenia vlády nadväzuje na predpokladanú účinnosť zákona o bezpečnosti a ochrane zdravia pri práci a o zmene a doplnení niektorých zákonov a účinnosť zákona o inšpekcii práce a o zmene a doplnení niektorých zákonov. 

K Prílohe č. 1 – viď dôvody k pripomienke- § 4

V Prílohe č. 3 (písm. a) bod 5,  písm. b) bod 2,  písm. c) bod 3 zvážiť ponechanie textu „Prestávky medzi časovými úsekmi  na zdvíhanie bremien nesmú byť kratšie ako...minút“. Predpokladáme, že aj v týchto prípadoch by malo ísť o hľadisko momentálnej zdravotnej spôsobilosti zamestnanca.	

Z
Z
Z
Z

Z

Z

Z

Z

Z

Z

Z

Z

Z

Z

O

	

C

A

A

A

A

A

A

C

N

A

A

N

MPSVR SR po prerokovaní od zásadnej pripomienky ustúpilo. Text bol preformulovaný v súlade so  smernicou „...ustanovuje minimálne požiadavky na bezpečnosť a ochranu zdravia  zamestnancov...“

Text upravený v zmysle pripomienky.

Zapracované v texte nariadenia vlády

Odkaz pod čiarou upravený.

Zapracované v texte nariadenia vlády.

 

Text upravený v zmysle pripomienky.

Text upravený v zmysle pripomienky s tým, že v odseku 2 bolo spojenie ,,hmotnosť bremien“ nahradené  spojením ,,smerné hmotnostné hodnoty bremien“. 

 MPSVR SR po prerokovaní od zásadnej pripomienky ustúpilo. Pojem „oboznamovanie“ je veľmi všeobecný, ktorý sa ďalej špecifikuje v nariadeniach vlády ako: školenie, zácvik, výcvik, ktoré sú výstižnejšie, konkrétnejšie a používajú sa v praxi. Z tohto dôvodu aj s prihliadnutím  na iné nariadenia vlády je tento  pojem ponechaný. 
Text NV SR  upravený podľa pripomienky. 
Odkaz pod čiarou doplnený.

MPSVR SR po prerokovaní od zásadnej pripomienky ustúpilo. Povinnosť zainteresovaných ministerstiev predkladať EK správu je upravená v príslušných zákonoch. V tomto zmysle bola upravená tabuľka zhody čl. 9 smernice.

Účinnosť NV SR zmenená na 1. júla 2006.

MPSVR SR po prerokovaní od zásadnej pripomienky ustúpilo. Viď odôvodnenie k § 4.
Prestávky pri práci sú súčasťou režimu práce a oddychu, ktorý určuje zamestnávateľ. Zdravotnú spôsobilosť na prácu posudzuje lekár na základe stanoveného režimu.		
Úrad vlády SR – Sekcia Inštitút pre aproximáciu práva 	K návrhu nariadenia vlády Slovenskej republiky o minimálnych bezpečnostných a zdravotných požiadavkách pri ručnej manipulácii s bremenami, ktorý bol zverejnený na internete v rámci medzirezortného pripomienkového konania pod číslom 29855/2005-SL (ďalej len „návrh nariadenia“), uplatňujeme nasledovné pripomienky:
Návrhom nariadenia sa preberá do právneho poriadku Slovenskej republiky smernica Rady 90/269/EHS o minimálnych požiadavkách na bezpečnosť a ochranu zdravia pri ručnej manipulácii s bremenami, pri ktorej pracovníkom hrozí riziko najmä poškodenia chrbta (ďalej len „smernica 90/269/EHS“), ktorá bola vydaná ako štvrtá samostatná smernica v zmysle článku 16 ods. 1 smernice Rady 89/391/EHS o zavádzaní opatrení na podporu zlepšenia bezpečnosti a ochrany zdravia pracovníkov pri práci (ďalej len „smernica 89/391/EHS“). 
Smernica 89/391/EHS bola prebratá zákonom č. 330/1996 Z. z., a tiež novým zákonom o bezpečnosti a ochrane zdravia pri práci, ktorý má zákon č. 330/1996 Z. z. nahradiť s účinnosťou od 1.1.2006. Obe uvedené smernice sú navzájom prepojené, dokonca niektoré ustanovenia smernice 90/269/EHS môžme považovať za nepriamu novelu smernice 89/391/EHS, z čoho vyplýva, že aj zákon o bezpečnosti a ochrane zdravia pri práci súvisí s návrhom nariadenia,  v ktorom sú zapracované prísnejšie a špecifickejšie opatrenia týkajúce sa oblasti bezpečnosti a ochrany zdravia pri práci. Z uvedeného dôvodu navrhujeme, aby návrh nariadenia bol v zmysle bodu 19 Legislatívnotechnických pokynov vydaný aj na vykonanie zákona o bezpečnosti a ochrane zdravia pri práci. Uvádzaciu vetu k návrhu nariadenia preto navrhujeme v nasledovnom znení:
„Vláda Slovenskej republiky na vykonanie zákona č. .../2005 Z. z. o bezpečnosti a ochrane zdravia pri práci a podľa § 2 ods. 1 písm. e) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov nariaďuje“.
Súčasne upozorňujeme na skutočnosť, že nakoľko niektoré ustanovenia smernice 90/269/EHS boli prebraté aj do zákona o bezpečnosti a ochrane zdravia pri práci, v transpozičnej prílohe k tomuto zákonu by mala byť uvedená aj predmetná smernica.
Podľa čl. 5 smernice 90/269/EHS sa pri zavádzaní čl. 6 ods. 3 písm. b), čl. 14 a čl. 15 smernice 89/391/EHS má brať do úvahy príloha II (individuálne rizikové faktory). Uvedené ustanovenie tak prakticky nepriamo novelizuje smernicu 89/391/EHS. Predkladateľ však tento článok smernice neprebral, čím dochádza k nenáležitému prebratiu smernice. Podľa nášho názoru by predmetné ustanovenie malo byť prebraté do zákona o bezpečnosti a ochrane zdravia pri práci a individuálne rizikové faktory uvedené v prílohe č. 2 návrhu nariadenia by mali byť zohľadnené v smernicou stanovených prípadoch.
Súčasne predkladateľ neprebral ani čl. 9 ods. 3 smernice 90/269/EHS, podľa ktorej budú členské štáty podávať Komisii každé štyri roky správu o praktickom uplatňovaní tejto smernice, kde vždy uvedú stanoviská zamestnávateľov a stanoviská pracovníkov. Aby došlo k náležitému prebratiu smernice, žiadame prebrať aj uvedenú povinnosť.
K transpozičnej prílohe:
V transpozičnej prílohe, ktorá je prílohou č. 4 návrhu nariadenia, je potrebné uviesť názov preberanej smernice tak, ako je zverejnený v Úradnom vestníku Európskych spoločenstiev. Taktiež poznamenávame, že na označenie úradných zbierok právne záväzných aktov Európskych spoločenstiev sa v prípade právnych aktov Európskych spoločenstiev a Európskej únie publikovaných do 1. februára 2003 používa skratka „Ú. v. ES“, a nie Ú. v. EÚ“, ako uviedol predkladateľ v transpozičnej prílohe. V zmysle legislatívnych pravidiel vlády Slovenskej republiky žiadame tiež vypustiť z transpozičnej prílohy uvádzaciu vetu. Na základe uvedeného navrhujeme transpozičnú prílohu upraviť nasledovne:
„Zoznam preberaných právnych aktov Európskych spoločenstiev
Smernica Rady 90/269/EHS z 29. mája 1990 o minimálnych požiadavkách na bezpečnosť a ochranu zdravia pri ručnej manipulácii s bremenami, pri ktorej pracovníkom hrozí riziko najmä poškodenia chrbta (štvrtá samostatná smernica v zmysle článku 16 ods. 1 smernice 89/391/EHS) (Ú. v. ES L 156, 21.6.1990).“
K tabuľke zhody:
Pri čl. 1 ods. 2 smernice navrhujeme v stĺpci 9 uviesť poznámku: „Smernica 89/391/EHS je prebratá do zákona  č. 330/1996 Z. z. i do návrhu nového zákona o bezpečnosti a ochrane zdravia pri práci, ktorý má zákon č. 330/1996 Z. z. od 1.1.2006 nahradiť. Týmto zákonom nie sú obmedzené prísnejšie a špecifickejšie opatrenia zapracované v tomto návrhu nariadenia vlády SR.“
K čl. 7 smernice je potrebné uviesť konkrétne ustanovenia zákona o bezpečnosti a ochrane zdravia pri práci, ktoré prebrali čl. 11 smernice 89/391/EHS, t.j. § 10, § 12 ods. 1 písm. a) a § 19 ods. 3 písm. c) a f) uvedeného zákona.
K doložke zlučiteľnosti:
Upozorňujeme na skutočnosť, že doložka zlučiteľnosti nie je vypracovaná v zmysle Legislatívnych pravidiel vlády Slovenskej republiky, dokonca sa v nej uvádzajú momentálne už neaktuálne údaje týkajúce sa Európskej dohody o pridružení, Bielej knihy a negociačných pozícií.   Z uvedeného dôvodu žiadame, aby bola doložka zlučiteľnosti prepracovaná v zmysle novely Legislatívnych pravidiel vlády Slovenskej republiky, prijatej uznesením vlády č. 736 z 28.9.2005, ktorá nadobudla účinnosť dňa 1.11.2005.	

O

O

O

O

O

O

O	

N

N

N

A

A

A

A	

NV SR sa vydáva ako aproximačné v zmysle zákona č. 19/2002 Z.z. Návrh zákona o bezpečnosti a ochrane zdravia pri práci neobsahuje splnomocňovacie ustanovenie na vydanie NV SR.

Ustanovenie čl. 5 je prebraté v § 7 návrhu zákona o bezpečnosti a ochrane zdravia pri práci. 

Povinnosť zainteresovaných ministerstiev predkladať EK správu je upravená v príslušných zákonoch. V tomto zmysle bola upravená tabuľka zhody čl. 9 smernice.

Transpozičná príloha upravená.

Tabuľka zhody doplnená.

Tabuľka zhody doplnená.

Doložka zlučiteľnosti upravená.		
Konfederácia odborových zväzov SR	K Vášmu oznámeniu o materiáli na pripomienkové konanie zo dňa 24. novembra 2005 číslo 26855/2005–SL Vám oznamujeme, že KOZ SR k Návrhu nariadenia vlády Slovenskej republiky o minimálnych bezpečnostných a zdravotných požiadavkách pri ručnej manipulácii s bremenami  uvádza, že v zdravotníckych zariadeniach, prípadne v zariadeniach sociálnych služieb, kde pracujú zdravotné sestry, dochádza k manipulácii s pacientmi a tak jednoznačne dochádza k prekračovaniu doporučených limitov pre prácu s nadlimitnými bremenami. 

So znením doteraz platnej legislatívy, ktorá stanovuje, že človek nie je bremeno, nemôžme súhlasiť, pretože k nadmernej fyzickej námahe jednoznačne dochádza.
Keďže ide o aproximáciu Smernice 90/269/EHS odporúčame preto túto skutočnosť zapracovať do návrhu nariadenia vlády SR. 	O

O	A

A

	V NV SR je v § 4 uvedená povinnosť zamestnávateľa zabezpečiť technické, organizačné a iné opatrenia na vylúčenie alebo zníženie rizika poškodenia zdravia vyplývajúcej z ručnej manipulácie s bremenami. Táto povinnosť sa vzťahuje aj na zdravotnícke zariadenia a zariadenia sociálnych služieb. 

V NV SR je v § 2 uvedené, že ručná manipulácia s bremenami je akékoľvek premiestňovanie alebo nosenie bremena vrátane ľudí.		
	Vysvetlivky k skratkám v tabuľke:					
	Z – zásadná					
	O – obyčajná					
	A - akceptovaná					
	C - čiastočne akceptovaná					
	N - neakceptovaná